cyanic-selkie/wikianc huggingface dataset:
Ανώτατα Εκπαιδευτικά Ιδρύματα στην Ελλάδα
Πρόγραμμα Σπουδών
Στα προγράμματα σπουδών πρώτου κύκλου ενός ιδρύματος μπορούν να περιλαμβάνονται, με την αναγνώριση των αντίστοιχων πιστωτικών μονάδων, μαθήματα που παρέχονται από σχολές άλλων ιδρυμάτων της ημεδαπής, όπως ορίζεται στους οργανισμούς των ιδρυμάτων αυτών, ή της αλλοδαπής. Μεταξύ των δύο ιδρυμάτων καταρτίζεται ειδικό πρωτόκολλο συνεργασίας.
Τα προγράμματα σπουδών πρώτου κύκλου δύνανται να περιλαμβάνουν μαθήματα για την εκμάθηση ξένων γλωσσών. Μετά την πιστοποίηση ενός προγράμματος σπουδών, ο κοσμήτορας αναθέτει την υλοποίηση του στο τμήμα.
Κανονισμός Προπτυχιακών Σπουδών
Ιδιαίτερο κεφάλαιο του εσωτερικού κανονισμού του ιδρύματος αποτελεί ο κανονισμός προπτυχιακών σπουδών, ο οποίος καταρτίζεται ύστερα από εισήγηση των κοσμητειών.
Ο κανονισμός προπτυχιακών σπουδών περιλαμβάνει, μεταξύ άλλων, τις προϋποθέσεις για την απονομή τίτλου σπουδών, την πρόβλεψη υποχρεωτικής παρακολούθησης συγκεκριμένων μαθημάτων, τον ανώτατο αριθμό πιστωτικών μονάδων που αντιστοιχούν στα μαθήματα στα οποία μπορεί να εγγραφεί κάθε φοιτητής ανά εξάμηνο, τον χαρακτηρισμό των μαθημάτων και τα τυχόν προαπαιτούμενα μαθήματα, τη δυνατότητα παρακολούθησης μαθημάτων από άλλες σχολές ή ιδρύματα, τις κατευθύνσεις, την έκταση και το περιεχόμενο των προπτυχιακών μαθημάτων, τη σειρά των μαθημάτων στα οποία μπορούν να εγγραφούν οι φοιτητές, τις διαδικασίες αξιολόγησης των μαθημάτων και των διδασκόντων από τους φοιτητές, τους τρόπους διασφάλισης του αδιάβλητου των εξετάσεων, την προθεσμία μέσα στην οποία χορηγείται ο τίτλος σπουδών και τα αρμόδια προς τούτο όργανα, το τελετουργικό αποφοίτησης, τον τύπο των τίτλων σπουδών, τη διαδικασία για τη χορήγηση υποτροφιών, ανταποδοτικών ή μη, τους όρους υπό τους οποίους ο φοιτητής θεωρείται ότι δεν δικαιούται τις πάσης φύσεως φοιτητικές παροχές, καθώς και τη διαδικασία με την οποία βεβαιώνεται η απώλεια του δικαιώματος αυτού, καθώς και ζητήματα τεχνολογικής και οικονομικής υποστήριξης των προγραμμάτων σπουδών και ειδικής γραμματειακής κάλυψης των αναγκών τους.
Χρονική Διάρθρωση Σπουδών - Εξετάσεις
Το ακαδημαϊκό έτος αρχίζει την 1η Σεπτεμβρίου και λήγει την 31η Αυγούστου του επόμενου έτους. Το διδακτικό έργο κάθε ακαδημαϊκού έτους διαρθρώνεται σε 2 εξάμηνα.
Ο φοιτητής εγγράφεται στη σχολή στην αρχή κάθε εξαμήνου σε ημερομηνίες που ορίζονται από την κοσμητεία και δηλώνει τα μαθήματα που επιλέγει. Αν δεν εγγραφεί σε 2 συνεχόμενα εξάμηνα, διαγράφεται αυτοδικαίως από τη σχολή. Για τη διαγραφή εκδίδεται διαπιστωτική πράξη του κοσμήτορα.
Οι φοιτητές που αποδεδειγμένα εργάζονται τουλάχιστον 20 ώρες την εβδομάδα δύνανται να εγγράφονται ως φοιτητές μερικής φοίτησης, ύστερα από αίτησή τους που εγκρίνεται από την κοσμητεία της σχολής. Ο οργανισμός ορίζει τις ειδικότερες προϋποθέσεις και τη διαδικασία για την εφαρμογή του προηγούμενου εδαφίου, καθώς και τις ειδικότερες προϋποθέσεις και τη διαδικασία διευκόλυνσης της φοίτησης των φοιτητών με αναπηρία.
Οι φοιτητές μπορούν, ύστερα από αίτησή τους προς την κοσμητεία της σχολής τους, να διακόψουν τη φοίτησή τους. Με τον οργανισμό του ιδρύματος καθορίζεται η διαδικασία διαπίστωσης της διακοπής της φοίτησης, τα δικαιολογητικά που συνοδεύουν την αίτηση και ο μέγιστος χρόνος της διακοπής, καθώς και η δυνατότητα της κατ' εξαίρεση υπέρβασης του χρόνου αυτού. Η φοιτητική ιδιότητα διακόπτεται προσωρινά κατά το χρόνο διακοπής της φοίτησης, εκτός αν η διακοπή οφείλεται σε αποδεδειγμένους λόγους υγείας ή σε λόγους ανωτέρας βίας.
Κάθε εξάμηνο περιλαμβάνει τουλάχιστον 13 πλήρεις εβδομάδες διδασκαλίας. Ο αριθμός των εβδομάδων για τη διενέργεια των εξετάσεων ορίζεται στον οργανισμό του ιδρύματος.
Οι εξετάσεις διενεργούνται αποκλειστικά μετά το πέρας του χειμερινού και του εαρινού εξαμήνου για τα μαθήματα που διδάχθηκαν στα εξάμηνα αυτά, αντίστοιχα. Ο φοιτητής δικαιούται να εξεταστεί στα μαθήματα και των 2 εξαμήνων πριν από την έναρξη του χειμερινού εξαμήνου. Ειδική μέριμνα λαμβάνεται για την προφορική εξέταση φοιτητών με αποδεδειγμένη πριν από την εισαγωγή τους στο ίδρυμα δυσλεξία, σύμφωνα με διαδικασία που ορίζεται στον εσωτερικό κανονισμό του ιδρύματος.
Η βαθμολογίας σε κάθε μάθημα καθορίζεται από τον διδάσκοντα, ο οποίος μπορεί να οργανώσει κατά την κρίση του γραπτές ή και προφορικές εξετάσεις ή και να στηριχθεί στις εργασίες ή εργαστηριακές ασκήσεις.
Ο φοιτητής ολοκληρώνει τις σπουδές του και του απονέμεται τίτλος σπουδών όταν εξεταστεί επιτυχώς στα μαθήματα που προβλέπονται από το πρόγραμμα σπουδών και συγκεντρώσει τον απαιτούμενο αριθμό πιστωτικών μονάδων.
Για την απονομή του τίτλου σπουδών πρώτου κύκλου απαιτείται η επιτυχής ολοκλήρωση μαθημάτων μιας τουλάχιστον ξένης γλώσσας ή η αποδεδειγμένη γνώση της. Οι ξένες γλώσσες που απαιτούνται, ο αριθμός των μαθημάτων, το επίπεδο εκμάθησής τους και ο τρόπος απόδειξης της γνώσης της ξένης γλώσσας ή των γλωσσών ορίζονται στον οργανισμό του ιδρύματος.
Συγγράμματα
Ενισχύονται οι βιβλιοθήκες των ιδρυμάτων με τον απαραίτητο αριθμό έντυπων ή ηλεκτρονικών συγγραμμάτων ώστε να καλύπτονται οι εκπαιδευτικές ανάγκες των ιδρυμάτων. Για κάθε διδακτικό σύγγραμμα παραχωρείται από το δημόσιο στη βιβλιοθήκη του οικείου ιδρύματος ανάλογος αριθμός αντιτύπων. ΟΙ βιβλιοθήκες των ΑΕΙ υποχρεούνται σε μακροχρόνιο δανεισμό έντυπων ή ηλεκτρονικών συγγραμμάτων για την κάλυψη των αναγκών των φοιτητών κατά τη διάρκεια των σπουδών τους.
Οι παραδόσεις-σημειώσεις των μαθημάτων που διδάσκουν οι καθηγητές όλων των βαθμίδων αναρτώνται υποχρεωτικά στο διαδίκτυο.
Κάθε διδάσκων οφείλει να διανέμει σε όλους τους φοιτητές που έχουν εγγραφεί στο μάθημα, κατά την πρώτη εβδομάδα των μαθημάτων και με δαπάνες του ιδρύματος στο οποί ανήκει, αναλυτικό διάγραμμα μελέτης το οποίο περιλαμβάνει τη διάρθρωση της ύλης του μαθήματος, σχετική βιβλιογραφία, άλλη τεκμηρίωση και συναφή πληροφόρηση.
Από το ακαδημαϊκό έτος 2012-2013 δεν χορηγούνται δωρεάν έντυπα διδακτικά συγγράμματα σε φοιτητές:
α) που παρακολουθούν πρόγραμμα σπουδών για τη λήψη πτυχίου μεταγενέστερου του πρώτου και
Αναγνώριση Μαθημάτων στην Τριτοβάθμια Εκπαίδευση
Από το ακαδημαϊκό έτος 2012-2013 δίνεται η δυνατότητα στους φοιτητές που εισάγονται σε τμήμα των ΑΕΙ ή στις ανώτατες εκκλησιαστικές ακαδημίες, να αναγνωρίσουν μαθήματα τα οποία έχουν διδαχθεί και εξεταστεί επιτυχώς στο τμήμα προέλευσής τους.
Η αναγνώριση των μαθημάτων πραγματοποιείται με απόφαση της γενικής συνέλευσης ή του ακαδημαϊκού συμβουλίου του τμήματος, κατά περίπτωση και οι φοιτητές απαλλάσσονται από την εξέταση των μαθημάτων ή των ασκήσεων του προγράμματος σπουδών του τμήματος υποδοχής που διδάχθηκαν στο τμήμα προέλευσης και δύνανται να ενταχθούν σε διαφορετικό εξάμηνο από αυτό της εγγραφής τους.
Προγράμματα Μεταπτυχιακών Σπουδών (ΠΜΣ)
Τα ΠΜΣ εντάσσονται στο στρατηγικό σχεδιασμό του ιδρύματος, αποσκοπούν στην προαγωγή της γνώσης, την ανάπτυξη της έρευνας και την ικανοποίηση των εκπαιδευτικών, ερευνητικών και αναπτυξιακών αναγκών της χώρας, διέπονται από επιστημονική συνοχή, αναφέρονται σε ειδικότητες συγγενείς προς τα επιστημονικά πεδία των προγραμμάτων προπτυχιακών σπουδών και πληρούν τις προϋποθέσεις που εγγυώνται υψηλό επίπεδο σπουδών.
Πρόγραμμα Σπουδών
Σύμφωνα με το εθνικό πλαίσιο προσόντων της ανώτατης εκπαίδευσης, κάθε πρόγραμμα σπουδών περιέχει επίσης τα μαθησιακά αποτελέσματα και τα προσόντα που αποκτώνται από το σύνολο του προγράμματος σπουδών, καθώς και από κάθε επιμέρους μάθημα ή εκπαιδευτική δραστηριότητα ή πρακτική άσκηση που περιλαμβάνεται σε αυτό, τις πιστωτικές μονάδες καθώς και το επίπεδο των προσόντων σε αντιστοίχιση του με εκείνα του εθνικού πλαισίου προσόντων, του ευρωπαϊκού πλαισίου προσόντων δια βίου μάθησης και του πλαισίου προσόντων του ευρωπαϊκού χώρου ανώτατης εκπαίδευσης.
Το πρόγραμμα μεταπτυχιακών σπουδών καταρτίζεται από ειδική επιτροπή, η οποία αποτελείται από καθηγητές του οικείου γνωστικού πεδίου και συγκροτείται από την κοσμητεία ή, σε περίπτωση συνεργασίας σχολών του ίδιου ΑΕΙ, από τις κοσμητείες των οικείων σχολών. Το περιεχόμενο του προγράμματος σπουδών εγκρίνεται από τον Πρύτανη, ύστερα από εισήγηση της κοσμητείας της οικείας σχολής ή των οικείων σχολών, σε περίπτωση συνεργασίας σχολών του ίδιου ΑΕΙ και σύμφωνη γνώμη της Συγκλήτου. Με τον εσωτερικό κανονισμό ρυθμίζονται τα θέματα που αφορούν τη συγκρότηση της επιτροπής, καθώς και οι προϋποθέσεις και η διαδικασία της κατ' έτος αναθεώρησης επιμέρους πτυχών του περιεχομένου του προγράμματος σπουδών.
Στα προγράμματα μεταπτυχιακών σπουδών ενός ιδρύματος μπορούν να περιλαμβάνονται, με την αναγνώριση των αντίστοιχων πιστωτικών μονάδων και μαθήματα που παρέχονται από προγράμματα μεταπτυχιακών σπουδών άλλων ιδρυμάτων όπως ορίζεται στους οργανισμούς των ιδρυμάτων αυτών. Μεταξύ των ιδρυμάτων καταρτίζεται ειδικό πρωτόκολλο συνεργασίας.
Κατά τα λοιπά εφαρμόζονται αναλόγως οι διατάξεις που αφορούν στα προγράμματα προπτυχιακών σπουδών.
Επιτρέπεται η συμμετοχή στο πρόγραμμα μεταπτυχιακών σπουδών αλλοδαπών φοιτητών εκτός Ευρωπαϊκής Ένωσης, οι οποίοι δεν έχουν ισοτιμία από τον ΔΟΑΤΑΠ, με απόφαση της κοσμητείας, η οποία θα διενεργεί και το σχετικό έλεγχο.
Όργανα ΠΜΣ
Για την οργάνωση και λειτουργία των ΠΜΣ αρμόδια όργανα είναι τα εξής:
α) Η Σύγκλητος Ειδικής Σύνθεσης ή η Συνέλευση Ειδικής Σύνθεσης (ΣΕΣ) του ιδρύματος, η οποία περιλαμβάνει τα μέλη ΔΕΠ ή ΕΠ που με οποιαδήποτε ιδιότητα είναι μέλη τους και 2 εκπροσώπους των μεταπτυχιακών φοιτητών. Τα όργανα αυτά είναι αρμόδια για κάθε θέμα διοικητικού ή οργανωτικού χαρακτήρα που σχετίζεται με τις μεταπτυχιακές σπουδές.
β) Η Γενική Συνέλευση Ειδικής Σύνθεσης (ΓΣΕΣ) του οικείου τμήματος, η οποία απαρτίζεται από τον πρόεδρο ή προϊστάμενο του τμήματος, τα μέλη ΔΕΠ ή ΕΠ της Γενικής Συνέλευσης ή Συνέλευσης του τμήματος και 2 εκπροσώπους των μεταπτυχιακών φοιτητών του τμήματος. Η ΓΣΕΣ είναι αρμόδια για την κατάρτιση και εισήγηση προτάσεων για ΠΜΣ, τον ορισμό των μελών των συμβουλευτικών επιτροπών, των εξεταστικών επιτροπών, της συντονιστικής επιτροπής, την απονομή μεταπτυχιακών διπλωμάτων, τη συγκρότηση των επιτροπών επιλογής ή εξέτασης των υποψηφίων μεταπτυχιακών φοιτητών, καθώς και για κάθε άλλο θέμα που προβλέπεται από επιμέρους διατάξεις. Σε κάθε περίπτωση διατμηματικού ΠΜΣ, τις αρμοδιότητες της ΓΣΕΣ ασκεί Ειδική Διατμηματική Επιτροπή (ΕΔΕ), η οποία συγκροτείται από μέλη των αντίστοιχων Γενικών Συνελεύσεων ή Συνελεύσεων των οικείων τμημάτων, τα οποία εκλέγονται από τη ΓΣΕΣ κάθε τμήματος.
δ) Ο Διευθυντής για κάθε ΠΜΣ προεδρεύει της ΣΕ, ορίζεται με απόφαση της ΓΣΕΣ του τμήματος ή στην περίπτωση διατμηματικού ΠΜΣ, της ΕΔΕ, για διετή θητεία με δυνατότητα ανανέωσης και μπορεί να ασκεί τα καθήκοντά του με μερική απαλλαγή από τις διδακτικές του υποχρεώσεις. Ο Διευθυντής ανήκει στη βαθμίδα του Καθηγητή ή Αναπληρωτή Καθηγητή, είναι του ιδίου ή συναφούς γνωστικού αντικειμένου με το γνωστικό αντικείμενο του ΠΜΣ, προεδρεύει της ΕΔΕ στην περίπτωση διατμηματικού ΠΜΣ και ασκεί τα καθήκοντα που ορίζει ο κανονισμός μεταπτυχιακών σπουδών του ιδρύματος. Το τμήμα στο οποίο ανήκει το ΠΜΣ αναλαμβάνει και τη διοικητική υποστήριξη του προγράμματος στην περίπτωση διατμηματικού ΠΜΣ για το αντίστοιχο διάστημα. Ο Διευθυντής Μεταπτυχιακών Σπουδών εισηγείται στη ΓΣΕΣ ή στην ΕΔΕ κάθε θέμα που αφορά στην αποτελεσματική εφαρμογή του ΠΜΣ.
ε) Ο Αντιπρύτανης ή ο Αντιπρόεδρος Ακαδημαϊκών Υποθέσεων κάθε ιδρύματος έχει την εποπτεία και το γενικότερο συντονισμό των μεταπτυχιακών σπουδών σε επίπεδο ιδρύματος.
Κανονισμός Μεταπτυχιακών Σπουδών
Τα ιδρύματα στα οποία λειτουργούν ΠΜΣ εκδίδουν κανονισμό μεταπτυχιακών σπουδών, ο οποίος καταρτίζεται από το Πρυτανικό Συμβούλιο ή το Συμβούλιο ΤΕΙ, εγκρίνεται από τη ΣΕΣ και κοινοποιείται στο Υπουργείο Παιδείας και Θρησκευμάτων. Ο κανονισμός μεταπτυχιακών σπουδών αποτελεί αναπόσπαστο μέρος του εσωτερικού κανονισμού του ιδρύματος, στον οποίο και ενσωματώνεται.
Ο κανονισμός μεταπτυχιακών σπουδών περιλαμβάνει ιδίως τη δομή και τους κανόνες λειτουργίας των ΠΜΣ, τον αριθμό και τον τρόπο επιλογής των εισακτέων στα ΠΜΣ, τα κριτήρια γλωσσομάθειας, καθώς και τις διαδικασίες αναστολής φοίτησης, τις προϋποθέσεις για τη χορήγηση υποτροφιών, την ανώτατη διάρκεια φοίτησης και τις διαδικασίες παράτασης, αναστολής και επανέναρξης των μεταπτυχιακών σπουδών, τις ελάχιστες διδακτικές ώρες των μεταπτυχιακών μαθημάτων ανά εξάμηνο και τις απαραίτητες πιστωτικές μονάδες, τη διάρκεια των εξεταστικών περιόδων, τα αναλυτικά προγράμματα μεταπτυχιακών σπουδών, τις υποχρεώσεις για τη λήψη του διπλώματος, τις διαδικασίες αναθεώρησης των ΠΜΣ, τον ανώτατο αριθμό μαθημάτων στα οποία μπορεί να εγγραφεί κάθε μεταπτυχιακός φοιτητής ανά εξάμηνο, το χαρακτηρισμό των μαθημάτων και τα τυχόν προαπαιτούμενα μαθήματα, τη δυνατότητα παρακολούθησης μαθημάτων από άλλα τμήματα, τις κατευθύνσεις, την έκταση και το περιεχόμενο των μεταπτυχιακών μαθημάτων, τη δυνατότητα μερικής φοίτησης, τους κανόνες εξετάσεων και αξιολόγησης των επιδόσεων των μεταπτυχιακών φοιτητών, τα κριτήρια αξιολόγησης με έμφαση στον περιοδικό έλεγχο της ποιότητας του εκπαιδευτικού έργου, τις διαδικασίες αξιολόγησης των μαθημάτων και των διδασκόντων από τους μεταπτυχιακούς φοιτητές και τα συλλογικά όργανα, το τελετουργικό αποφοίτησης, τον τύπο του παραρτήματος διπλώματος, καθώς και ζητήματα τεχνολογικής και οικονομικής υποστήριξης των ΠΜΣ και ειδικής γραμματειακής κάλυψης των αναγκών τους, καθώς και κάθε άλλο σχετικό ζήτημα.
Με απόφαση της ΣΕΣ του οικείου ή των οικείων ιδρυμάτων, μετά από γνώμη της ΓΣΕΣ του τμήματος ή της ΕΔΕ, μπορεί να προβλέπεται η καταβολή διδάκτρων και το ύψος αυτών για τους μεταπτυχιακούς φοιτητές συγκεκριμένου προγράμματος.
Διδακτορική Διατριβή
Ο υποψήφιος που ενδιαφέρεται για την εκπόνηση διδακτορικής διατριβής υποβάλλει σχετική αίτηση στη γραμματεία του τμήματος, στο οποίο ενδιαφέρεται να εκπονήσει τη διδακτορική διατριβή. Η ΓΣΕΣ του τμήματος εξετάζει αν ο υποψήφιος πληροί τις προϋποθέσεις για την εκπόνηση διδακτορικής διατριβής με βάση τα κριτήρια που έχουν τεθεί σύμφωνα με τον κανονισμό μεταπτυχιακών σπουδών.
Δικαίωμα υποβολής αίτησης για την εκπόνηση διδακτορικής διατριβής έχουν οι κάτοχοι ΜΔΕ. Σε εξαιρετικές περιπτώσεις που προβλέπονται από τον κανονισμό μεταπτυχιακών σπουδών και μετά από αιτιολογημένη απόφαση της ΓΣΕΣ μπορεί να γίνει δεκτός ως υποψήφιος διδάκτορας και μη κάτοχος ΜΔΕ.
Για κάθε υποψήφιο διδάκτορα ορίζεται από τη ΓΣΕΣ τριμελής συμβουλευτική επιτροπή για την επίβλεψη και καθοδήγηση του υποψηφίου, στην οποία μετέχουν 1 μέλος ΔΕΠ του οικείου τμήματος της βαθμίδας του καθηγητή, αναπληρωτή καθηγητή ή επίκουρου καθηγητή, ως επιβλέπων και άλλα 2 μέλη, τα οποία μπορεί να είναι μέλη ΔΕΠ του ίδιου ή άλλου τμήματος του ιδίου ή άλλου πανεπιστημίου της ημεδαπής ή της αλλοδαπής, αποχωρήσαντες λόγω ορίου ηλικίας καθηγητές ΑΕΙ, καθηγητές ΑΣΕΙ η μέλη ΕΠ των ΤΕΙ και της ΑΣΠΑΙΤΕ ή ερευνητές των βαθμίδων Α΄, Β΄ ή Γ΄ αναγνωρισμένου ερευνητικού κέντρου του εσωτερικού ή εξωτερικού, οι οποίοι είναι κάτοχοι διδακτορικού διπλώματος. Τα μέλη της επιτροπής πρέπει να έχουν την ίδια ή συναφή επιστημονική ειδικότητα με αυτή, στην οποία ο υποψήφιος διδάκτορας εκπονεί τη διατριβή του. Κάθε μέλος ΔΕΠ μπορεί να επιβλέπει μέχρι 5 το πολύ υποψηφίους διδάκτορες.
Η τριμελής συμβουλευτική επιτροπή σε συνεργασία με τον υποψήφιο διδάκτορα καθορίζει το θέμα της διδακτορικής διατριβής.
Για τους υποψηφίους διδάκτορες που γίνονται δεκτοί κατ' εξαίρεση χωρίς να είναι κάτοχοι ΜΔΕ, το ελάχιστο χρονικό όριο για την απόκτηση του διδακτορικού διπλώματος είναι τουλάχιστον 4 πλήρη ημερολογιακά έτη από τον ορισμό της τριμελούς συμβουλευτικής επιτροπής. Στην περίπτωση αυτή, ο υποψήφιος διδάκτορας υποχρεούται να περατώσει οργανωμένο κύκλο μαθημάτων που ορίζεται από την ΓΣΕΣ στα πλαίσια του ΠΜΣ. Ο χρόνος παρακολούθησης κύκλου υποχρεωτικών μαθημάτων υπολογίζεται στον ελάχιστο χρόνο για την απόκτηση διδακτορικού διπλώματος.
Ο υποψήφιος διδάκτορας έχει υποχρέωση, εφόσον του ζητηθεί, να προσφέρει εκπαιδευτικές υπηρεσίες στο τμήμα στο οποίο εκπονεί τη διατριβή του, σύμφωνα με τον κανονισμό μεταπτυχιακών σπουδών του ιδρύματος.
Με πρόταση της ΓΣΕΣ του τμήματος και κοινή απόφαση των Υπουργών Παιδείας και Θρησκευμάτων και Οικονομικών μπορεί να ανατίθεται σε υποψήφιους διδάκτορες η επικουρία μελών ΔΕΠ σε προπτυχιακό και μεταπτυχιακό επίπεδο με ωριαία αντιμισθία που επιβαρύνει τον προϋπολογισμό του ιδρύματος.
Η τριμελής συμβουλευτική επιτροπή σε συνεργασία με τον υποψήφιο διδάκτορα υποβάλλει έκθεση προόδου στη ΓΣΕΣ του τμήματος στο τέλος κάθε χρόνου από τον ορισμό της.
Για την τελική αξιολόγηση και κρίση της διατριβής του υποψηφίου διδάκτορα, μετά την ολοκλήρωση των υποχρεώσεων του, ορίζεται από τη ΓΣΕΣ επταμελής εξεταστική επιτροπή, στην οποία μετέχουν και τα μέλη της τριμελούς συμβουλευτικής επιτροπής. Τουλάχιστον 4 μέλη της επταμελούς εξεταστικής επιτροπής πρέπει να είναι μέλη ΔΕΠ, εκ των οποίων τουλάχιστον 2 πρέπει να ανήκουν στο οικείο τμήμα. Τα υπόλοιπα μέλη της επιτροπής μπορεί να είναι μέλη ΔΕΠ πανεπιστημίων της ημεδαπής ή ομοταγών ιδρυμάτων της αλλοδαπής, αποχωρήσαντες λόγω ορίου ηλικίας καθηγητές ΑΕΙ, καθηγητές ΑΣΕΙ ή μέλη ΕΠ των ΤΕΙ και της ΑΣΠΑΙΤΕ ή ερευνητές των βαθμίδων Α΄, Β΄ ή Γ΄ αναγνωρισμένου ερευνητικού κέντρου του εσωτερικού ή εξωτερικού, οι οποίοι είναι κάτοχοι διδακτορικού διπλώματος. Όλα τα μέλη της επταμελούς εξεταστικής επιτροπής πρέπει να έχουν την ίδια ή συναφή επιστημονική ειδικότητα με αυτή, στην οποία ο υποψήφιος διδάκτορας εκπόνησε τη διατριβή του.
Ο υποψήφιος διδάκτορας αναπτύσσει τη διατριβή του δημόσια, ενώπιον της επταμελούς εξεταστικής επιτροπής, η οποία στη συνέχεια κρίνει το πρωτότυπο της διατριβής και κατά πόσον αυτή αποτελεί συμβολή στην επιστήμη. Για την έγκριση της διδακτορικής διατριβής απαιτείται η σύμφωνη γνώμη τουλάχιστον 5 μελών της επταμελούς εξεταστικής επιτροπής. Η αναγόρευση του υποψηφίου σε διδάκτορα γίνεται από τη ΓΣΕΣ. Τα σχετικά με την αναγόρευση καθορίζονται στον κανονισμό μεταπτυχιακών σπουδών. Σε περίπτωση κατά την οποία το πρακτικό απονομής διδακτορικού τίτλου φέρει υπογραφές 4 μελών της επταμελούς επιτροπής, πέμπτο δε μέλος έχει υπογράψει την εισηγητική έκθεση, ο τίτλος θεωρείται ότι έχει χορηγηθεί εγκύρως.
Με απόφαση της ΓΣΕΣ ορίζεται η γλώσσα συγγραφής της μεταπτυχιακής διπλωματικής εργασίας ή της διδακτορικής διατριβής.
Οι μεταπτυχιακοί φοιτητές για απόκτηση ΜΔΕ και οι υποψήφιοι διδάκτορες που δεν έχουν υγειονομική κάλυψη δικαιούνται υγειονομικής και νοσοκομειακής περίθαλψης, όπως ισχύει και για τους προπτυχιακούς φοιτητές.
Εξωτερικοί σύνδεσμοι
Κατηγορία:Κατάλογοι που αφορούν την Ελλάδα
Γερμανικό Πρωτάθλημα Αυτοκινήτων Τουρισμού
μικρογραφία Το Γερμανικό Πρωτάθλημα Αυτοκινήτων Τουρισμού (γερμανικά: DTM, Deutsche Tourenwagen-Masters από το 2000 και Deutsche Tourenwagen-Meisterschaft έως το 1996) είναι πρωτάθλημα αγώνων αυτοκινήτου. Είναι διοργάνωση που διεξάγεται τόσο στη Γερμανία, όσο και σε άλλες χώρες, κυρίως της Ευρώπης. Θεωρείται ένα από τα δημοφιλέστερα και ανταγωνιστικότερα πρωταθλήματα αυτοκινήτων τουρισμού. Κατά καιρούς έχουν αγωνιστεί στο DTM γνωστά ονόματα των αγώνων, όπως οι πρωταθλητές της Φόρμουλα 1, Μίχαελ Σουμάχερ, Μίκα Χάκινεν, και Κέκε Ρόσμπεργκ, όπως και ο πολυνίκης των 24ων Ωρών του Λε Μαν, Τομ Κρίστενσεν.
Εξωτερικοί σύνδεσμοι
Κατηγορία:Αγώνες αυτοκινήτου
Νομός Φιέρ
Ο νομός Φιέρ ή Φιερίου (αλβανικά: Qarku i Fierit) είναι μία από τις δώδεκα περιφέρειες της Αλβανίας. Βρίσκεται στο δυτικό τμήμα της Αλβανίας στις ακτές της Αδριατικής. Καταλαμβάνει έκταση 1.887 τ.χλμ. και ο συνολικός της πληθυσμός είναι 373.913 σύμφωνα με την Αλβανική απογραφή του 2006. Είναι η τρίτη πιο πυκνοκατοικημένη περιφέρεια της Αλβανίας μετά την περιφέρεια Τιράνων και την περιφέρεια Δυρραχίου. Πρωτεύουσα της περιφέρειας είναι το Φιέρι.
Εξωτερικοί σύνδεσμοι
Φιέρ
Φιλία (Αριστοτέλης)
Η Φιλία, κατά τον Αριστοτέλη, είναι μια από τις βασικότερες έννοιες της ανθρώπινης νόησης και δραστηριότητας, γι αυτό είναι και η μοναδική περίπτωση που την εξετάζει και την αναλύει σ΄ όλες τις πτυχές της σε δυο κεφάλαια των Ηθικών Νικομαχείων.
Σύνοψη
Η φιλία είναι ένα είδος αρετής ή τουλάχιστον συνυφασμένη με την αρετή. Εκτός όμως απ΄αυτό η φιλία είναι και πράγμα πάρα πολύ αναγκαίο στη ζωή του ανθρώπου γιατί κανείς δεν θα προτιμούσε να ζει χωρίς φίλους έστω κι αν έχει στην κατοχή του όλα τα άλλα αγαθά. Γι΄αυτό ακόμα και οι πλούσιοι και εκείνοι που κατέχουν αξιώματα και πολιτική εξουσία, πιστεύουν ότι η παρουσία φίλων είναι πολύ μεγάλη ανάγκη. Εξάλλου οι άνθρωποι στη φτώχεια και στις άλλες δυστυχίες τους, πιστεύουν ότι το μόνο καταφύγιο είναι οι φίλοι. Επιπλέον οι φίλοι συνδράμουν τους νέους ώστε να τους αποτρέψουν από τα λάθη, και, προκειμένου, για τους μεγάλους στην ηλικία, τους φροντίζουν και αναπληρώνουν τις δυνάμεις που τους λείπουν. «Όταν δυο πηγαίνουν μαζί» διότι και οι δυο είναι πιο ικανοί να κατανοήσουν από κοινού και να ενεργήσουν.
''Τῆς φιλίας τρία εἴδη ἐστίν· ἡ μὲν γὰρ αὐτῆς ἐστι φυσική͵ ἡ δὲ ἑταιρική͵ ἡ δὲ ξενική.φυσικὴν μὲν οὖν ταύτην λέγομεν͵ ἣν οἱ γονεῖς πρὸς τὰ ἔκγονα ἔχουσι καὶ οἱ συγγενεῖς πρὸς ἀλλήλους· ταύτην δὲ κεκλήρωται καὶ τἆλλα ζῷα. ἑταιρικὴν δὲ καλοῦμεν τὴν ἀπὸ συνηθείας γινομένην καὶ μηδὲν προσήκουσαν γένει͵ ἀλλ΄ οἷον ἡ Πυλάδου πρὸς Ὀρέστην. ἡ δὲ ξενικὴ φιλία ἡ ἀπὸ συστάσεως καὶ διὰ γραμμάτων γινομένη πρὸς τοὺς ξένους. τῆς ἄρα φιλίας ἡ μέν ἐστι φυσική͵ ἡ δὲ ἑταιρική͵ ἡ δὲ ξενική· προστιθέασι δέ τινες τετάρτην ἐρωτικήν.
Παραπομπές
Κατηγορία:Ηθικά Νικομάχεια Κατηγορία:Φιλοσοφία της αγάπης
Οικογένεια Ωνάση
Η οικογένεια Ωνάση είναι πλούσια εφοπλιστική οικογένεια, της οποίας το διασημότερο μέλος αποτέλεσε ο Αριστοτέλης Ωνάσης.
Στην ιδιοκτησία της οικογένειας βρισκόταν το νησί Σκορπιός.
Αναλημματικός τοίχος Υψηλών Αλωνίων Πάτρας
Ο Αναλημματικός τοίχος των Υψηλών Αλωνίων στην Πάτρα είναι τοίχος κατασκευασμένος στα ρωμαϊκά χρόνια που διασώζεται και σήμερα. Ο τοίχος αυτός έχει δεχτεί στο πέρασμα των αιώνων προσθήκες, όπως στις αρχές του 19ου αιώνα με την ισοπέδωση του υψώματος των Ψηλαλωνίων όπου δέχτηκε πετρόκτιστη προσθήκη κατά ύψος, στην ρίζα του οποίου βρίσκεται, και δημιουργία πλατείας αλλά και την κατασκευή των καταφυγίων.
Ο τοίχος έχει μήκος 70 περίπου μέτρα. Πιθανότατα χτίστηκε στα χρόνια του Ρωμαίου αυτοκράτορα Νέρωνα και η κυρίως χρήση του ήταν για να συγκρατεί τα χώματα του τότε λόφου των Ψηλαλωνίων ενώ πιθανολογείται ότι αποτελούσε και τμήμα οχύρωσης της πόλης αλλά και τμήμα του τεχνητού λιμανιού που κατασκευάστηκε την ίδια εποχή από τους Ρωμαίους. Κάποιοι περιηγητές του 17ου και 18ου αιώνα τον πέρασαν για ερείπια αμφιθεάτρου, ο Γάλλος περιηγητής Ολιβιέρος τον 18ο αιώνα αναφέρει ότι πάνω στον τοίχο και κατά μήκος του υπήρχαν μεταλλικοί κρίκοι όπου έδεναν στην αρχαιότητα τα πλοία, την ίδια πληροφορία επιβεβαίωσε και ο Πουκεβίλ όπου αναφέρει ότι είδε κάποιους κρίκους.
Ο αναλημματικός τοίχος των Υψηλών Αλωνίων συμπεριλαμβάνεται στα τεχνικά έργα των Ρωμαίων (λιμάνι, δρόμοι, γέφυρες, τοίχοι) τα οποία μαζί με τα σημαντικά κτήρια της πόλης εκείνη την εποχή «μαρτυρούν όχι μόνον τον πλούτο της Πάτρας κατά τη Ρωμαϊκή Περίοδο, αλλά και τον πλήρη εκρωμαϊσμό της πόλης, που αποδεικνύεται τόσο από την επικράτηση της ρωμαϊκής αρχιτεκτονικής και των ρωμαϊκών δομικών συστημάτων (opus reticulatum, opus mixtum, opus testaceum κλπ.), όσο και από το πλήθος των ρωμαϊκών επιγραφών που κυριαρχούν τον 10 και 20 αιώνα μ.Χ. [...]».
Πηγές
Κατηγορία:Κτίρια και κατασκευές στην Πάτρα Κατηγορία:Αρχαιολογικοί τόποι στην Αχαΐα Κατηγορία:Ρωμαϊκή Πάτρα
Εταιρεία Αμερικανών Αρχειονόμων
Η Εταιρεία Αμερικανών Αρχειονόμων (αγγλ.Society of American Archivists - SAA) ιδρύθηκε το 1936 και έχει ως αντικείμενο την εκπροσώπηση των αρχειονόμων της Αμερικής, την υπεράσπιση των συμφερόντων τους, καθώς και την ενίσχυση της διαδικασίας συντήρησης και διαχείρισης του αρχειακού υλικού της χώρας. Η SAA διευθύνεται από το Συμβούλιο (Council), που εκλέγεται από τα μέλη της και είναι αρμόδιο για τη γενική διαχείριση των υποθέσεων της. Το έργο του Συμβουλίου συχνά ενισχύεται από τη συνεισφορά και την υποστήριξη Επιτροπών (Committees), Υπο-Επιτροπών (Subcommittees) και Τμημάτων (Sections), τα οποία δρουν επικουρικά κατέχοντας συγκεκριμένο αντικείμενο και σκοπό λειτουργίας.
Σκοπός
Σε γενικά πλαίσια η SAA εργάζεται για την προώθηση του αρχειακού υλικού και την υποστήριξη των εργαζομένων στις σχετικές Συγκεκριμένα, η βασική επιδίωξη της SAA, όπως δηλώνεται στην επίσημη ιστοσελίδα της, είναι να καλύψει τις εκπαιδευτικές και πληροφοριακές ανάγκες των μελών της και να παρέχει καθοδήγηση για να διασφαλιστεί η συντήρηση και η χρήση των αρχείων ιστορικής αξίας.
Μέλη
Το σύνολο των μελών της SAA ξεπερνά τις 5.000 στμμετοχές. Η Εταιρεία παρέχει στα μέλη της προϊόντα και Υπηρεσίες Πληροφόρησης, επαγγελματική υποστήριξη και ευκαιρίες δικτύωσης και επαγγελματικής εξέλιξης. Τα μέλη της διακρίνονται στις εξής κατηγορίες :
Δράση
Η SAA υποστηρίζει τη χρήση των νέων τεχνολογιών στον τομέα της πληροφόρησης, προωθεί την έρευνα που συνδέεται με τα αρχεία, διοργανώνει εργαστήρια και σεμινάρια σε όλη τη χώρα καλύπτοντας ένα ευρύ φάσμα θεμάτων και χρηματοδοτεί ποικίλες εκπαιδευτικές πρωτοβουλίες. Τα προγράμματα και τα εργαστήρια που παρέχει αξιολογούνται σε συνεχή βάση προκειμένου να καλύπτουν τις συνεχώς αυξανόμενες ανάγκες του χώρου. Επιπλέον, διοργανώνει μια ετήσια συνάντηση (Annual Meeting), στην οποία παρευρίσκονται αρχειονόμοι και άνθρωποι που απασχολούνται στον τομέα των αρχείων, ενημερώνονται για νέα και εξελίξεις στο χώρο και συμμετέχουν σε ποικίλες δραστηριότητες και εργαστήρια που διεξάγονται κατά τη διάρκεια της συνάντησης. Παράλληλα, εργάζεται για να διευρύνει το σύνολο των δραστηριοτήτων της περιλαμβάνοντας όλους τους τύπους των ηλεκτρονικών αρχείων και συστημάτων διατήρησης τους, προκειμένου να είναι σε θέση να παρέχει διευρυμένη πρόσβαση σε δεδομένα κάθε τύπου. Επιπρόσθετα, η SAA δραστηριοποιείται και στο χώρο των εκδόσεων εκδίδοντας το εξαμηνιαίο περιοδικό «The American Archivist» σε ηλεκτρονική και έντυπη μορφή, το οποίο απευθύνεται σε επαγγελματίες αρχειονόμους της Αμερικής. Το περιοδικό περιέχει αξιολογημένα άρθρα, τα οποία πραγματεύονται σημαντικά και επίκαιρα θέματα του χώρου των αρχείων αντανακλώντας το συνεχώς μεταβαλλόμενο πεδίο του αρχειακού επαγγέλματος. Μια ακόμη, έκδοση της SAA είναι το Ενημερωτικό Δελτίο «Archival Outlook», το οποίο δημοσιεύεται κάθε δύο μήνες και μελετά και εξετάζει ένα ευρύ φάσμα ζητημάτων σχετικών με τα αρχεία και το αρχειακό επάγγελμα. Στο σύνολο των δραστηριοτήτων της SAA εντάσσεται και η δημιουργία του ιδρύματος «SAA Foundation», το οποίο χρηματοδοτεί ποικίλες εκπαιδευτικές και ερευνητικές πρωτοβουλίες, προκειμένου να συμβάλλει στη συλλογή αρχειακού υλικού και να ενισχύσει τη συντήρηση των αρχείων σε βάθος χρόνου.
Εξωτερικοί Σύνδεσμοι
Κατηγορία:Επαγγελματικές ενώσεις
Λατινοαμερικανικοί πόλεμοι ανεξαρτησίας
Οι Λατινοαμερικανικοί πόλεμοι ανεξαρτησίας ήταν οι επαναστάσεις που έλαβαν χώρα κατά τα τέλη του 18ου και τις αρχές του 19ου αιώνα και είχαν ως αποτέλεσμα τη δημιουργία ενός αριθμού ανεξάρτητων χωρών της Λατινικής Αμερικής. Αυτές οι επαναστάσεις ακολούθησαν τις αμερικανικές και γαλλικές επαναστάσεις, που είχαν σοβαρές συνέπειες για τις ισπανικές, πορτογαλικές και γαλλικές αποικίες στην Αμερική. Η Αϊτή, μια γαλλική αποικία σκλάβων, ήταν η πρώτη που ακολούθησε τις Ηνωμένες Πολιτείες για ανεξαρτησία, κατά την επανάσταση της Αϊτής, η οποία διήρκεσε από το 1791 έως το 1804. Αποτυγχάνοντας να ξαναχτίσει μια γαλλική αυτοκρατορία στην Βόρεια Αμερική, ο Ναπολέων Α΄ Βοναπάρτης γύρισε τον στρατό του στην Ευρώπη, εισβάλοντας και καταλαμβάνοντας πολλές χώρες, όπως η Ισπανία και η Πορτογαλία το 1808. Ο Πόλεμος της Χερσονήσου, ο οποίος προέκυψε από τις εισβολές του στρατού του Ναπολέοντα, οδήγησε τους Ισπανούς Κρεολούς στην ισπανική Αμερική να αμφισβητήσουν την υποταγή τους στην μητρόπολη, υποδαυλίζοντας κινήσεις ανεξαρτησίας που κατέληξαν σε αιματηρούς πολέμους ανεξαρτησίας, οι οποίοι διήρκεσαν σχεδόν δύο δεκαετίες. Την ίδια στιγμή, η Πορτογαλική μοναρχία μεταφέρθηκε στη Βραζιλία κατά τη διάρκεια της γαλλικής κατοχής της Πορτογαλίας. Μετά την επιστροφή της μοναρχικής αυλής στη Λισαβόνα, ο αντιβασιλέας πρίγκιπας Πέδρο παρέμεινε στη Βραζιλία και το 1822 ανακήρυξε τον εαυτό του αυτοκράτορα, ανακηρύσσοντας με επιτυχία μια νέα ανεξάρτητη Βραζιλία.
Παραπομπές
*
Άνθιμος Γ΄
Ο Άνθιμος Γ΄ (1762 - 1842) ήταν Οικουμενικός Πατριάρχης την περίοδο 1822-1824.
Βιογραφία
Καταγόταν από την Κορωνίδα (Κωμιακή) της Νάξου, όπου γεννήθηκε το 1762. Ο πατέρας του ήταν παπάς στο χωριό αυτό και καταγόταν από την Πελοπόννησο (Λακωνία, Σπάρτη ). Το επίθετό του ήταν Χωριανόπουλος και είχε μέτρια μόρφωση, αλλά γλυκό χαρακτήρα. Διετέλεσε διάκονος του Πατριαρχείου επί Πατριαρχίας Νεοφύτου Ζ΄ και Μέγας Αρχιδιάκονος από το 1791. Κατόπιν έλαβε το αξίωμα του πορτάρη, ενώ τον Απρίλιο του 1797 έγινε Μέγας Πρωτοσύγκελος του Πατριαρχείου.
Τον Μάιο του 1797 εξελέγη Μητροπολίτης Σμύρνης ως διάδοχος του Γρηγορίου, ο οποίος εξελέγη Πατριάρχης ως Γρηγόριος Ε΄. Έφτασε στην πόλη στις 11 Ιουνίου του ίδιου έτους. Οι Σμυρναίοι του προσέδωσαν το προσωνύμιο Βδελλάς ή Αβδελλάς, διότι τα φρύδια του είχαν σχήμα βδέλλας. Ως Μητροπολίτης Σμύρνης, ο Άνθιμος φρόντισε για την επισκευή του ναού της Αγίας Φωτεινής, ο οποίος είχε υποστεί ζημιές, ενώ επέβλεψε την ανέγερση των ναών των Αγίων Κωνσταντίνου και Ελένης στο Μπουνάρμπασι (1799), των Αγίων Πέτρου και Παύλου στον Κουκλουτζά (1801), του Αγίου Θεοδώρου του Στρατηλάτη στην Αγριά της Παλαιάς Φώκαιας (1802) και του Αγίου Ιωάννου του Θεολόγου στον Απάνω Μαχαλά (1804).
Στις 20 Οκτωβρίου 1821 εξελέγη Μητροπολίτης Χαλκηδόνος. Οι Τούρκοι σε αντίποινα για την εξάπλωση της Ελληνικής επανάστασης τον συνέλαβαν μαζί με άλλους ιεράρχες και τον φυλάκισαν επί 7 μήνες στα μπουντρούμια της πιο άγριας φυλακής της Κωνσταντινούπολης. Στις 30 Ιουλίου 1822, μετά τον απαγχονισμό του Γρηγορίου Ε΄ και την ολιγόμηνη άνοδο στον Οικουμενικό θρόνο του Ευγένιου Β΄, ο οποίος πέθανε από τα βασανιστήρια που υπέστη από τους Τούρκους, ο Άνθιμος, που ήταν ακόμη φυλακισμένος, εξελέγη Πατριάρχης σε μια δύσκολη εποχή λόγω της Ελληνικής Επανάστασης.
Ως Πατριάρχης πέτυχε να διατηρηθεί η ανεξαρτησία της Αρχιεπισκοπής Κύπρου και τα προνόμιά της, σε μια περίοδο που οι Οθωμανοί προέβαιναν σε εκτελέσεις κληρικών και προκρίτων, ενώ ακόμη και συνοδικοί αρχιερείς τάσσονταν υπέρ της κατάργησης της Αρχιεπισκοπής. Ο Άνθιμος αρνήθηκε επίσης στον Άγγλο προτεστάντη Λιβς την έκδοση από το Πατριαρχικό Τυπογραφείο μετάφρασης της Αγίας Γραφής στη δημοτική.
Στις 9 Ιουλίου 1824 ο Άνθιμος Γ΄ καθαιρέθηκε από τον Σουλτάνο, γιατί αρνιόταν να συνεργαστεί μαζί του εναντίον της Ελληνικής Επανάστασης και με την κατηγορία ότι η χειραφέτηση των Μητροπόλεων Βελιγραδίου και Ουζίτσης, η οποία αποτέλεσε τον αρχικό πυρήνα ανεξάρτητης Σερβικής Εκκλησίας, ευνοεί και την πολιτική ανεξαρτησία των Σέρβων από την Οθωμανική Αυτοκρατορία. Ήταν από τους πιο αγαπητούς Πατριάρχες του 19ου αιώνα και η καθαίρεσή του ακολουθήθηκε από διήμερες διαδηλώσεις πλήθους λαού στο προαύλιο του Πατριαρχείου με το σύνθημα «τον Άνθιμο θέλουμε» (Antimozu isteriz).
Μετά την παύση του κατέφυγε στη Χρυσούπολη (Σκούταρι) και κατόπιν εξορίστηκε στη Μονή του Τιμίου Προδρόμου στην Καισάρεια της Καππαδοκίας. Μετά από πολύμηνη εξορία και πολλές κακουχίες που κλόνισαν την υγεία του, το Δεκέμβριο του 1825 ο Σουλτάνος του επέτρεψε να επιστρέψει στη Σμύρνη. Εκεί έμεινε σε ένα μικρό διαμέρισμα στον Πάνω Μαχαλά και συμμετείχε συχνά στην τοπική εκκλησιαστική ζωή. Διετέλεσε μάλιστα και τοποτηρητής της Μητρόπολης Σμύρνης το 1831 και το 1833. Πέθανε στις 13 Αυγούστου 1842 στο Γραικικό Νοσοκομείο Σμύρνης και κληροδότησε όλη του την περιουσία σε ναούς και ευαγή ιδρύματα της πόλης. Τη μεγαλοπρεπή κηδεία του τέλεσε ο Μητροπολίτης Εφέσου Άνθιμος και ετάφη στο προαύλιο του ναού του Αγίου Ιωάννη του Θεολόγου στον Απάνω Μαχαλά, όπου μέχρι τη Μικρασιατική Καταστροφή σωζόταν και μεγάλη εικόνα του.
Πηγές
Κατηγορία:Μητροπολίτες Σμύρνης Κατηγορία:Μητροπολίτες Χαλκηδόνος Κατηγορία:Πατριάρχες Κωνσταντινουπόλεως Κατηγορία:Επίσκοποι του 18ου αιώνα Κατηγορία:Επίσκοποι του 19ου αιώνα
Σεμπιτκού
thumb|250px|Στήλη που παριστάνει τον Φαραώ Σεμπιτκού να προσφέρει στον Ώρο Ο Σεμπιτκού ή Σαμπατκά ήταν ο τρίτος Φαραώ της 25ης δυναστείας της Αιγύπτου ή δυναστείας των Χουσιτών από το 706 π.Χ. ως το 690 π.Χ.. Ήταν γιος του Πιανκί ιδρυτή της 25ης δυναστεία της Αιγύπτου Πιανκί και διάδοχος του θείου του Σαμπακά. Το όνομα του μεταφράζεται ως "η διάρκεια είναι η ψυχή του Ρά". Το 1999 μια μεγάλη Ασσυριο - Αιγυπτιακή αρχαιολογική ομάδα ανακάλυψε την μεγάλη επιγραφή του βασιλιά της Ασσυρίας Σαργών Β΄ που χρονολογείται την περίοδο 707 π.Χ./706 π.Χ. την περίοδο που ο Σεμπιτκού διαδεχόταν τον θείο του Σαμπακά. Σύμφωνα με την επιγραφή ο Σεμπιτκού παρέδωσε από το Σουδάν στα χέρια του ίδιου του Ασσύριου βασιλιά τον επαναστάτη υποτελή βασιλιά του Ιαμαννί του Ασδώδ. Πιθανότατα να μην είχε διαδεχθεί τότε ακόμα τον θείο του και να είχε τοποθετηθεί από αυτόν κυβερνήτης της Νουβίας. Την τρίτη χρονιά της βασιλείας του επιβεβαιώνεται μια μεγάλη γιορτή που έγινε στην Αίγυπτο λόγω πλημμύρας του Νείλου. Την ίδια χρονιά απο καταρρακτώδεις βροχές, την εποχή που ήταν ακόμα κυβερνήτης της Νουβίας άνοιξε η Αίγυπτος φιλικές σχέσεις διπλωματίας με τον Σαργών Β΄. Οι σχέσεις της χώρας του με τους Ασσύριους ήταν πολύ καλές στην αρχή της βασιλείας του μέχρι την δολοφονία του Σαργών Β΄ το 705 π.Χ., αλλά στη συνέχεια με τον γιο και διάδοχο του Σενναχειρείμ άλλαξαν δραματικά προς το χειρότερο. Σύμφωνα με μια στήλη στην Κάβα ο στρατό του βάδισε από τη Νουβία βόρεια στη Θήβα για να αντιμετωπίσει τους Ασσυρίους στη μάχη του Ελτέκη το 701 π.Χ.. Σύμφωνα με άλλη στήλη την ίδια χρονιά το βασίλειο του Ιούδα ζήτησε τη βοήθεια του για να αντιμετωπίσει την σχεδιαζόμενη επίθεση του Σενναχειρείμ στα Ιεροσόλυμα. Ο Σεμπιτκού έστειλε στρατό υπό την ηγεσία του μικρότερου αδελφού του Τιρχάκα. Η απόκρουση των Ασσυρίων με τη βοήθεια του Τιρχάκα ήταν επιτυχής, τα Ιεροσόλυμα σώθηκαν την ίδια εποχή που το βασίλειο του Ισραήλ καταστράφηκε οριστικά από τον Σεναχειρίμπ με εκτενείς αναφορές από την βίβλο και τους Έλληνες ιστορικούς που περιγράφουν με την δική τους σκοπιά εκτεταμένα το ιστορικό γεγονός. Ο Σεμπιτκού επισκεύασε τον ναό του Οσίρη στην Θήβα, πέθανε το 690 π.Χ. και τον διαδέχθηκε ο ίδιος ο μικρότερος αδελφός του Τιρχάκα.
Πηγές
Κατηγορία:Βασίλειο του Κους Κατηγορία:Φαραώ της 25ης Αιγυπτιακής Δυναστείας
Σχέδιο πραξικοπήματος στη Γερμανία (2022)
Η συγκεκριμένη οργάνωση, ανήκει σε μια ευρύτερη κατηγορία ομάδων που επιθυμούν αναβίωση της Γερμανικής Αυτοκρατορίας, και είχε ως στόχο να ανατρέψει το τρέχον πολιτικό σύστημα στη Γερμανία και να εγκαθιδρύσει μια δική της κυβέρνηση, το "Συμβούλιο" (γερ."Dar Rat"). Από τον Νοέμβρη του 2021, η οργάνωση είχε οργανώσει επίθεση στην Μπούντεσταγκ (Κοινοβούλιο) και δημόσιες συλλήψεις πολιτικών προσώπων, με απώτερο στόχο τη δημιουργία χάους και την de facto κατάργηση του Συντάγματος, και εν τέλει την ανάληψη της εξουσίας. Η οργάνωση διέθετε και ένοπλο βραχίωνα, στον οποίον μετείχαν μέλη του Γερμανικού Στρατού και των ειδικών δυνάμεων της Bundeswehr. Η αποτροπή του πραξικοπήματος, θεωρήθηκε ως η μεγαλύτερη τέτοιου είδους επιχείρηση στη νεότερη γερμανική ιστορία. Συνολικά οι ερευνήθηκαν 130 τοποθεσίες και 25 συλλήψεις κορυφαίων στελεχών εκτός του Ρόις, μεταξύ άλλων και της πρώην βουλευτού του κόμματος Εναλλακτική για τη Γερμανία Μπιρτζίτ Μάλζακ-Βίνκεμαν.
Παραπομπές
Κατηγορία:Πολιτική ιστορία της Γερμανίας
Λάιονελ
Στον Αρθουριανό κύκλο, ο Σερ Λάιονελ (αγγλ. Sir Lionel) ήταν γιος του Βασιλιά Μπορς της Γαλατίας κι αδερφός του Μπορς του Νεότερου. Μετά το θάνατο του πατέρα τους, τα δυο αδέρφια στάλθηκαν για εκπαίδευση στον ξάδερφό τους, Λάνσελοτ.
Ο Λάιονελ κι ο Μπορς συνόδευσαν το Λάνσελοτ στην αυλή του Βασιλιά Αρθούρου, όπου έγιναν Ιππότες της Στρογγυλής Τραπέζης.
Κατά την αναζήτηση για το Άγιο Δισκοπότηρο, ο Λάιονελ δέχτηκε επίθεση και κινδύνευσε να πεθάνει, αλλά ο Μπορς δεν μπόρεσε να τον βοηθήσει, καθώς την ίδια στιγμή έπρεπε να σώσει από βιασμό μια νεαρή κοπέλα. Αργότερα, θυμωμένος ο Λάιονελ απειλεί να σκοτώσει τον αδερφό του κι έτσι αποδεικνύεται ανάξιος για το Δισκοπότηρο, σε αντίθεση με τον Μπορς, που αρνείται να σηκώσει όπλο ενάντια στον αδερφό του.
Εξωτερικοί σύνδεσμοι
Κατηγορία:Ιππότες της Στρογγυλής Τραπέζης
Ταυτοδύναμος πίνακας
Ιδιότητες
Από τον ορισμό της ιδιοτιμής \lambda με ιδιοδιάνυσμα x έχουμε ότι: Πολλαπλασιάζοντας και τα δύο μέλη με A έχουμε ότι
Από τις ιδιότητες για το ίχνος έχουμε ότι: που είναι φυσικός αριθμός καθώς.
Από τις ιδιότητες τις ορίζουσας και προκύπτει το ζητούμενο.
Το ίδιο συμπέρασμα λαμβάνουμε και αν χρησιμοποιήσουμε τον τύπο και ότι για ταυτοδύναμους πίνακες.
Γραμμική Παλινδρόμιση
Στο πρόβλημα της γραμμικής παλινδρόμισης δοσμένων X και y καλούμαστε να βρούμε το \beta ώστε να ελαχιστοποιήσουμε την παράσταση Το βέλτιστο \beta δίνεται από τον τύπο με βέλτιστη τιμή είναι όπου Ο πίνακας είναι ταυτοδύναμος και επομένως ,
Παραπομπές
Κατηγορία:Πίνακες (μαθηματικά)
Νομός Αργυροκάστρου
Η περιφέρεια Αργυροκάστρου (αλβανικά: Qarku i Gjirokastrës) είναι μία από τις δώδεκα περιφέρειες της Αλβανίας. Βρίσκεται στο νότιο τμήμα της Αλβανίας στα σύνορα με την Ελλάδα. Καταλαμβάνει έκταση 2.883 τ.χλμ. και ο συνολικός της πληθυσμός είναι 103.406 σύμφωνα με την Αλβανική απογραφή του 2006. Πρωτεύουσα της περιφέρειας είναι το Αργυρόκαστρο.
Ιστορία
Ο νομός Αργυροκάστρου, όπως και ο νομός Κορυτσάς, από τον Μάρτιο έως τον Αύγουστο του 1916, ως περιοχές της Βορείου Ηπείρου, ενσωματώθηκαν στην Ελλάδα.
Επαρχίες
Η περιφέρεια χωρίζεται σε τρεις νομούς, στους νομούς:
Μέχτιλντις του Έντελστετεν
Η Αγία Μέχτιλντις, γερμ. Mechtildis von Andechs von Edelstetten (απεβ. 31 Μαΐου 1160) από τον Οίκο του Άντεχς ήταν ηγουμένη του αββαείου των Βενεδικτίνων στο Έντελστετεν. Έγινε διάσημη για τα θαύματά της.
Βιογραφία
Ήταν κόρη του Μπέρτολντ Β΄ κόμη του Άντεχς και της (2ης συζύγου του) Κουνιγκούντε, κόρης του Έγκμπερτ Β΄ κόμη του Φόρμπαχ-Πίττεν.
Η πρώτη σύζυγος του Μπέρτολντ Β΄, η Σοφία, ίδρυσε ένα μοναστήρι στην ιδιοκτησία τους στο Ντήσσεν της Βαυαρίας και ο Μπέρτολντ Β΄ έθεσε τη Μέχτιλντις εκεί στην ηλικία των 5 ετών. Το 1153 ο επίσκοπος του Άουγκσμπουργκ την έκανε ηγουμένη στο αββαείο του Έντελστετεν.
Η Μέχτιλντις ήταν γνωστή για τα μυστικά χαρίσματά της και τα θαύματά της. Απεβίωσε στο Ντήσσεν της Βραβάντης (τότε στη Γερμανία, τώρα στην Ολλανδία) στις 31 Μαΐου 1160. Τα στολισμένα λείψανά της κείτονται σε μία γυάλινη λειψανοθήκη στον ναό της πόλης Μαρίενμυνστερ.
Πηγές
Κατηγορία:Οίκος του Άντεχς
Καλαθοσφαίριση στους Θερινούς Ολυμπιακούς Αγώνες 2004
Τα τουρνουά καλαθοσφαίρισης της 28ης Ολυμπιάδας έλαβαν χώρα στην Αθήνα μεταξύ 15-28 Αυγούστου 2004. Συμμετείχαν δώδεκα ανδρικές και δώδεκα γυναικείες εθνικές ομάδες (16ο και 8ο τουρνουά αντίστοιχα).
Η διοργάνωση ξεκίνησε στο νεότευκτο Κλειστό του Ελληνικού (χωρ. 10.700 θεατές την περίοδο των Αγώνων), όπου διεξήχθησαν οι αναμετρήσεις της φάσης των ομίλων. Κατά τη φάση των νοκ-άουτ μεταφέρθηκε στο Ολυμπιακό Κλειστό Γυμναστήριο του ΟΑΚΑ, χωρητικότητας 18.500 θεατών, με εξαίρεση τους αγώνες τους αγώνες κατάταξης των θέσεων 9-12 που παρέμειναν στο Ελληνικό.
Νικήτρια στο ανδρικό τουρνουά αναδείχθηκε η Αργεντινή, βάζοντας τέλος στο σερί τριών χρυσών των ΗΠΑ. Στις γυναίκες κυριάρχησαν οι Ηνωμένες Πολιτείες για 4η συνεχόμενη Ολυμπιάδα. Στα αξιοσημείωτα, το πρώτο ολυμπιακό μετάλλιο της Ρωσίας στην καλαθοσφαίριση μετά τη διάλυση της Σοβιετικής Ένωσης.
Κατάταξη ομάδων
Κατηγορία:Καλαθοσφαίριση στους Ολυμπιακούς Αγώνες Κατηγορία:Αθλήματα Θερινών Ολυμπιακών Αγώνων 2004
Χάιντελμπεργκ Γιουνάιτεντ
Η Χάιντελμπεργκ Γιουνάιτεντ (αγγλικά: Heidelberg United) είναι ποδοσφαιρικός σύλλογος της Αυστραλίας που ιδρύθηκε το 1955 από Έλληνες ομογενείς. Από το 1977 ως το 1996 μετείχε στην ανώτερη εθνική κατηγορία της Αυστραλίας. Έχει και γυναικεία ομάδα ποδοσφαίρου που έχει κατακτήσει το πολιτειακό κύπελλο της Βικτώριας. Αγωνίζεται στα πρωταθλήματα της Ποδοσφαιρικής Ομοσπονδίας Βικτώριας. Χρώματα έχει το κίτρινο και το μαύρο.
Ιστορία
Ιδρύθηκε το Μάιο 1955 ως εθνικοτοπικός πολιτιστικός σύλλογος Αλεξάντερ δε Γκρέιτ (Alexander the Great) ή Μέγας Αλέξανδρος Μελβούρνης και έγινε επίσημα ποδοσφαιρικός το 1958 στη Μελβούρνη από Έλληνες ομογενείς που κατάγονταν από την Φλώρινα. Ιδρυτικά μέλη ήταν οι Τζορτζ Μπανίσκας, Νίκολας Θεμέλκος, Τρύφων Ρακοβάλης, Τρύφων Αβραμόπουλος, Κρις Σαμαρτζής και Πίτερ Οικονομίδης.
Τα πρώτα χρόνια δεν αγωνιζόταν σε επίσημο πρωτάθλημα. Το 1959 απορρίφθηκε η αίτησή του να ενταχθεί στην Ερασιτεχνική Ποδοσφαιρική Ομοσπονδία Βικτώριας (Victorian Amateur Soccer Football Association) αλλά το 1960 έγινε δεκτός και στην πρώτη σεζόν πήρε τον τίτλο της μικρής κατηγορίας πετυχαίνοντας 113 γκολ. Τα επόμενα χρόνια πήρε διαδοχικά πρωταθλήματα και ανέβηκε τρεις κατηγορίες ως την Μετροπόλιταν Λιγκ, την ανώτερη της πολιτείας. Το 1965 κατέκτησε τον τίτλο, κάτι που επανέλαβε το 1969 και το 1975 ως Φίτζροϊ Γιουνάιτεντ Αλεξάντερ Σόκερ Κλαμπ (Fitzroy United Alexander Soccer Club).
Το 1977 μετακόμισε στο προάστειο Χάιντελμπεργκ και εγκατάσταθηκε στο Ολίμπικ Παρκ. Ταυτόχρονα έφυγε από το πολιτειακό πρωτάθλημα και από το 1977 μέχρι το 1996 συμμετείχε στο πρωτάθλημα Νάσιοναλ Σόκερ Λιγκ. Αυτή ήταν η "χρυσή εποχή" του συλλόγου. Κατέκτησε τον τίτλο το 1980, ήταν φιναλίστ 4 φορές, ενώ κατέκτησε δύο φορές το Λιγκ Καπ. Την περίοδο αυτή πολλοί παίκτες του συλλόγου μετείχαν στην εθνική ομάδα της Αυστραλίας, όπως ο Τζον Αναστασιάδης. Περιστασιακά αγωνίστηκαν στο σύλλογο και γνωστοί παίκτες από την Ελλάδα, όπως ο Μίμης Παπαϊωάννου, ο Μιχαλης Σιμιγδαλάς, ο Σπύρος Πομώνης κ.ά.
Το 1996 επέστρεψε στην Ομοσπονδία της Βικτώριας με την επωνυμία Χάιντελμπεργκ Γιουνάιτεντ, αγωνιζόμενη στην Πρέμιερ Λιγκ, όπου κατέκτησε τον τίτλο το 2001 και 2004 και ήταν τρεις φορές φιναλίστ.
Επιτυχίες
.
Εξωτερικοί σύνδεσμοι
Κατηγορία:Ελληνικοί αθλητικοί σύλλογοι Αυστραλίας Κατηγορία:Αθλητικοί σύλλογοι Αυστραλίας Κατηγορία:Ιδρύσεις αθλητικών συλλόγων το 1955 Κατηγορία:Ποδοσφαιρικές ομάδες Αυστραλίας Κατηγορία:Ιδρύσεις ποδοσφαιρικών ομάδων το 1958
Ραλφ Γκονσάλβες
Ο Ραλφ Γκονσάλβες (Ralph Everard Gonsalves, 1946-) είναι πολιτικός, πρωθυπουργός του Αγίου Βικεντίου και Γρεναδίνων από τις 29 Μαρτίου 2001. Αρχηγός του Εργατικού Κόμματος Ενότητας (σοσιαλδημοκρατικό), είναι γνωστός και με το ψευδώνυμο «σύντροφος Ραλφ». Επανεξελέγη στις εκλογές του 2005, του 2010 , του 2015 και του 2020. Άσκησε την προεδρία της Καραϊβικής Κοινότητας από τις 3 Ιουλίου 2020 έως το 2021.
Πολιτική καριέρα
Γεννήθηκε στις 8 Αυγούστου του 1946. Σπούδασε Πολιτικές επιστήμες στο Πανεπιστήμιο των Μπαρμπάντος και επίσης στο Πανεπιστήμιο του Μάντσεστερ, στην Αγγλία, όπου απέκτησε διδακτορικό τίτλο στη Διοίκηση. Έκανε επίσης νομικές σπουδές στο Gray’s Inn του Λονδίνου. Πέτυχε σαρωτική νίκη στις εκλογές του 2001 και σε αυτές του 2005. Ειδικότερα, το κόμμα του κατέλαβε 12 επί συνόλου 15 εδρών στο Κοινοβούλιο στις εκλογές του Μαρτίου του 2001 και εξασφάλισε τον ίδιο αριθμό εδρών και σε εκείνες του 2005.
Καταγγελίες
Το 2008 αρνήθηκε τις εναντίον του καταγγελίες για το βιασμό μιας 36χρονης αστυνομικού που υπηρετούσε ως φρουρός στην οικία του. Ο Γκονσάλβες αθωώθηκε για την υπόθεση στις 4 Φεβρουαρίου του 2008. Η Αντιπολίτευση καταδίκασε το διορισμό του 35χρονου γιου του, Καμίλο, στο αξίωμα του πρεσβευτή της χώρας στα Ηνωμένα Έθνη.
Επανεκλογές 2010, 2015 και 2020
Ο Γκονσάλβες κέρδισε για 3η συνεχή φορά τις εκλογές, στις 13 Δεκεμβρίου 2010. Το Εργατικό Κόμμα της Ενότητας κέρδισε 8 έδρες στο Κοινοβούλιο, επί συνόλου 15. Το Νέο Δημοκρατικό Κόμμα της αντιπολίτευσης πήρε περισσότερες έδρες (7) σε σχέση με τις εκλογές του 2005.
Έπειτα από τη διεξαγωγή των εκλογών του Δεκεμβρίου του 2015, το Εργατικό Κόμμα Ενότητας (ULP) κέρδισε μία ακόμη νίκη και ο Γκονσάλβες κέρδισε την 4η συνεχή πρωθυπουργική θητεία.
Ο Γκονσάλβες κέρδισε και άλλη θητεία-ρεκόρ, μετά τη νέα νίκη του στις εκλογές του 2020. Ορκίστηκε για 5η θητεία στην πρωθυπουργία στις 7 Νοεμβρίου 2020.
Παραπομπές
Κατηγορία:Ηγέτες εν ενεργεία Κατηγορία:Πρωθυπουργοί του Αγίου Βικεντίου και Γρεναδίνων
Trollface
δεξιά|μικρογραφία|185x185px|To TrollfaceΤο Trollface είναι διαδικτυακή γελοιογραφία (meme) ενός χαρακτήρα με πονηρό χαμόγελο, που χρησιμοποιείται για να συμβολίσει τα τρολ στο διαδίκτυο και το τρολάρισμα (Internet Trolling). Αποτελεί ένα από τα παλαιότερα και πιο γνωστά rage comics.
Ιστορία
Το Trollface σχεδιάστηκε σε Microsoft Paint στις 19 Σεπτεμβρίου 2008, από τον Κάρλος Ραμίρεζ (Ισπανικά: Carlos Ramirez), έναν 18χρονο φοιτητή από το Ώκλαντ της Νέας Ζηλανδίας. Η εικόνα δημοσιεύτηκε στη σελίδα DeviantArt του Ραμίρεζ, εν ονόματι "Whynne", ως μέρος ενός κόμικ με τίτλο "Trolls", για να χαρακτηρίσει τη φύση του τρολαρίσματος. Έπειτα, ο τελευταίος δημοσίευσε την εικόνα στο 4chan και άλλοι χρήστες άρχισαν να την κοινοποιούν. Τους επόμενους μήνες, το σχέδιο άρχισε να κερδίζει γρήγορα την προσοχή στο 4chan ως το καθολικό emoticon ενός τρολ. Ενώ, το Trollface εξαπλώθηκε στο Reddit και το 2009 στο Urban Dictionary. Τελικά, έφτασε και σε άλλους ιστότοπους ανάρτησης εικόνων, όπως το Imgur και το Facebook.
Τον Μάρτιο του 2021, ο Ραμίρεζ ανακοίνωσε την πρόθεσή του να πουλήσει ένα κρυπτονόμισμα με το Trollface.